**ӨЗБЕКСТАН РЕСПУБЛИКАСЫНЫН**

**ЭЛГЕ БИЛИМ БЕРҮҮ МИНИСТРЛИГИ**

**РЕСПУБЛИКАЛЫК БИЛИМ БЕРҮҮ БОРБОРУ**

**ЖАЛПЫ ОРТО БИЛИМ БЕРҮҮЧҮ**

**МЕКТЕПТЕРИНИН 9-КЛАСС ОКУУЧУЛАРЫНЫН ЖЫЙЫНТЫКТООЧУ АТТЕСТАЦИЯСЫН ӨТКӨРҮҮ БОЮНЧА МЕТОДИКАЛЫК СУНУШТАР ЖАНА МАТЕРИАЛДАР**

**ТАШКЕНТ-2018**

Жалпы орто билим берүүчү мектептеринин 9-класс бүтүрүүчүлөрүнүн жыйынтыктоочу аттестациясын өткөрүү боюнча методикалык сунуштар жана материалдар Республикалык билим берүү борбору алдындагы Түркий тилдер боюнча илимий-методикалык кеңеши 2018 - жыл 11 - апрелдеги кезектен тышкары 2-сандуу жыйналышта талкууланып , практикада пайдалануу үчүн сунушталган.

Жалпы орто билим берүүчү мектептеринин 9-класс бүтүрүүчүлөрүнүн жыйынтыктоочу аттестациясын өткөрүү боюнча методикалык сунуштар жана материалдарын көбөйтүп таратууга тыюу салынат.

Мектептин методикалык бирикмелери баскычтуу экзамен материалдарына 15% өзгөртүрүүлөр киргизүүгө болот.

**КЫРГЫЗ ТИЛИ ЖАНА АДАБИЯТЫ**

**ТҮЗҮҮЧҮЛӨР:**

А.Юнусалиева – Республикалык билим берүү борборунун методисти.

Г.Шерматова – Республикалык билим берүү борборунун методисти.

**Рецензент:**

Х. Жаникулова – Ташкент областы Бөкө районундагы 34-мектептин кыргыз тили жана адабияты мугалими.

**Киришүү**

Жалпы билим берүүчү мектептеринин 9-класс окуучулары адабият предметинен класстан-класска көчүрү экзаменинде дилбаян жазышат.

Дилбаяндын темалары 3 вариантта даярдалат. Ар бир варианта үчтөн тема болуп, алардын экөөсү чыгармачыл, бирөөсү адабий-чыгармачыл маанайдагы темалардан түзүлөт. Окуучулардан бири 3 варианттан (конверттен) бирин тандап алат. Тандап алынган конверттеги дилбаяндын 3 темасы тең доскага жазып коюлат. Окуучулар үч темадан каалаган бирөөсүнөн дилбаян жазышат. Дилбаяндын көлөмү жок дегенде 3-4 бет болушу керек.

Дилбаян жазуу үчүн 2 астрономиялык саат берилет.

Мектептин кыргыз тили жана адабияты мугалимдерине бул окуу жылы үчүн IХ класстарга дилбаян жаздырууга төмөнкү темаларды сунуш кылабыз:

|  |  |  |  |
| --- | --- | --- | --- |
| Т\р | **Билим,көнүкмө тажрыйбалар** | **Мазмуну** | **Сабаттуулугу** |
| 1. | План текстке ылайык түзүлгөн,текст мазмуну туура баяндаган болсо,сөз байлыгы,сүйлөмдүн түзүлүшү жана стилдик жагынан адабий тил нормаларына шайкеш болуп,мазмун жана баяндоодо бир эки катага жол коюлса,сабаттуулукта одоно болбогон бир орфографиялык катага жол коюлса же болбосо 2 пунктуациялык катасы болсо,стилистикалык катасы болбосо. | 5 балл | 5 балл |
| 2. | Текст план негизинде жазылып,сөз тандоодо жана сүрөттөө курулушу ар түрдүү болсо,мазмуну менен сүрөттөөдө кемчилик болуп,сабаттуулукта 2 орфографиялык,2 пунктуациялык катасы жана 2 стилистикалык катасы болсо. | 4 балл | 4 балл |
| 3. | Тема толук камтылбаган,мазмунун баяндоодо сөз байлыгы,сүйлөм түзүүдө начарлыгы сезилип турса,үч стилистикалык,төрт пунктуациялык катасы болсо. | 3 балл | 3 балл |
| 4. | Тексттин мазмуну көп бузулган болсо, план негизинде жазылбаган болсо,пикирлерин баяндоодо жана түзүүдө кемчиликтер болсо,пикирлер бири-бирине байланышпаса,сөз байлыгы аз болсо,мазмун жана туюнтууда 5-6 га чейин кемчилиги болсо,сабаттуулугунда 7 пунктуациялык,7 орфографиялык,7 стилистикалык каталар болсо. | 2 балл | 2 балл |
| 5. | Баалоо “2”балл үчүн критерийден ашып кетсе коюлат. | 1 балл | 1 балл |

**Чыгармачылык баяндама үчүн текст үлгүлөрү**

**Күүнүн сыры**

Узак жолдо карыя менен жолдош болдук.Анын сыйда, буурул сакалы тараза боюна атайлап жасап койгондой эле. Анын кебетесине караганда элүүбеш жаштарда деп айтууга мүмкүн болучу. Ал сүйгөндө кандайдыр бөтөнчо жалындуу күчү бар сыяктуу.Тыңшаган адамдар магнитке жабышкан темирдей болуп сезилер эле.Жолоочуга эмнелер жолукпайт, добулдуу нөшөргө дуушар келдик.

-Аттиң ай,мындай да, коркунчтуу болорбу? Кыян жүрүп кетип жүрбөсүн? - деди жолоочунун бири.

-Бизди алчу добул жок. Эми таңдын кучагына киребиз, - деп сөздү чукул кайрыдым да, көрунбөгөн жолдошторума карадым.

-Карыя, - дедим . -Сиздин магниттүү көзуңүз менен көзүмдү бийлепалса керек. Чагылган «жарк» эткенде көзүңүз жалт эте калды. Али да болсо көзүңүз мени арбап жаткандыр?Бирок сиз мага көрүнбөйсүз. Ушундайбы? Эми көро албасаңыз сөзүңүз менен арбаңыз,-дедим.

Жолдошторумдун бири:

-Узун жолду күчтүү, коркунучтуу, саймалуу сөз жеңет,- деди.

-Силерди суйлөгүлө дейин десем, чапанды жакасынан кийет дейсиңер го? Болуптур. Өз нөөмөтүмдү аткара берейин. Силер дагы өз кезегиңерди унутпагыла, - деп тамагын жасады. карыя аңгемесин баштады.

Бул окуяны мага жаш кезимде бир карыя айтып берген. Мен бир жерге жолоочу болуп барып калдым. Кой союлуп казанга түшкөнчө, карыя жалгыз күүсүн алда канча чертип жиберди.

-Аксакалдын бул күүсүнүн аты эмне?-дедим (203 сөз) Аалы Токомбаев

**Тапшырма:**

1. Тексттин мазмунун сүйлөп бергиле.
2. Текстке план түзгүлө.
3. Карыя жөнүндө өз пикириңерди тексттин мазмуну негизинде баяндап жазгыла.

**Чынгыз Айтматовдун «Кылым карытар бир күн» романынан**

Кейип турдуакылдашып жардам сурай турган киши ушул Сабитжан беле? Билимдүү эмеспи,окумал эмеспи, өзүнө окшогон кишилердин тилин таап сүйлөшө алар деп үмүт кылган кишиси ушул Сабитжан! көрүнгөн курста ар жердеги институттан окуп чыккандыгы майнап ушубу?А балким окуп бутүп, иштегенде дал ушундай болсун деп атайы окутушкан чыгар? Балким бир жерде акылы тетик,көзу жетик бир киши отургандыр.Ал өзү киши эмес адамдын башын маң кылган жин-шайтандыр. Ал Сабитжанды кандай окууга митаамчылыгын коротуп, Сабитжанды башка киши кылып чыгарбай, дал Сабитжан кылып чыгарышты максат күткөндүр? радио менен башкарыла турган радио маңбаштар болот деген балакетин башка бирөө эмес,дал ушул Сабитжан өзү кече кечинде саймедиреп сайрап отурбады беле. Ушундай заман келет деп! Ал замандын саамалыгы деп алиги көзгө көрүнбөгөн,бирок радио кубат-күчтүн баары колунда турган неме Сабитжандын өзүн азыртан радио аркылуу башкарып алса эмне!

Эдигей абышка булоюна канчалык тереңдеген сайын ошончолук ызасы күчөп,төрт тарабы туюктала берди.

-Маңкурт экенсиң!Маңкурттун манкурту сен экенсиң!-деп каргап да,аяп да сүйлөндү жаңы кашайган Эдигей.....

**Тапшырма:**

1. Сабитжан образын,анын ким экендигин ушул үзүндү аркылуу аныктап, аны мүнөздөгүлө.
2. Айланаңда Сабитжан түспөлдөгөн адамдар барбы?
3. Тексттин мазмунун оозеки, жазуу жүзүндө баяндагыла текстти уланткыла.

**Курманжан датка**

Акылман апаларыбыз, журт баштаган энелерибиз тууралуу улуу сөздөр, даңазалуу уламыштар элдик эпосторубуздада таасын айтылат. Андагы Сайкал, Каныкей, Айчүрөк, Кенжеке, Айганыш,Жаңыл Мырза сыяктуукыргыз кыз-келиндери тарыхта дайыма болуп келген жана боло бермекчи. Алардын жолун улантып,кече жакында эле жашап өтүшкөн акылман апалар,кыз-келиндер тууралуу бүгүнкү күндө эл арасында өтө көп айтылат.Алардын эл оозунан уккан сайын апаларыбыздын талантыны, акылыны, даанышмандыгына суктануу, сыймыктануу, урматтоо сезимибиз козголот.Мына биз бүгүн Курманжан датканы ошол Каныкей, Айчүрөк жана Жаңыл Мырза сыяктуу кыздарыбыздын бийиктигинен карап,ага баа бергенибизде гана,анын кокусунан жаралып калбаган тарыхый инсан экенини ынанабыз,жана ага карата мамилебиз айкын болот. Курманжандын коомдук ишмердиги, эл арасында сөзгө алына баштоосу анын Алай акимси Алымбек даткага турмушка чыккан күндөн баштап жаңы баскычка көтөрүлдү. 1832-жылдан 1842-жылга чейин ордодо бийлик ээлери алмашылып, Бухардын эмири Насырыллонун намесниги Ибраим-Хаянкуулат жана анын ордуна Таластык кыргыздардын (таякелеринин)арасында жашап жүргөн Шералынын келиши менен ордодо кыргыздардын үстөмдүгү орногондон баштап, Алымбектин зоболосу мурдагыдан да көтөрүлөт.Ханга куттук айтып барганда, Алымбек өзү менен өмүрлүк жары Курманжанды ала барат.Ошол жерден ал Шералы хандын аялдары, саруу уруусунан чыккан Соңайым жана алар менен ордого кошо келген Жаркын айымдын сиңдиси,кийин ордодо көрүнүктүү орундардын бирин ээлеп,жатка чинин алган,сөзгө чечен,ыр жандуу Зыйнап менен (Зияда делинет адабияттарда)таанышат. Ушул жолугушууда Курманжандын демилгеси боюнча ордодогу кыргыз аялдары бири-бирин колдоого алып туруу үчүн убадалашат. Алар өмүрүнүн акырына чейин бул убадаларын бузушкан эмес. Курманжан Жаркын айымдын, Зыйнаттын жардамдары менен дайыма ордо окуялары менен кабардар болуп турган.1845-жылы Мусулманкулдун Оштогу кыргыздардын козголоңун басуу мезгилинде Алымбек датканы өлтүрүүниети алдын-ала Жаркын айым аркылуу Курманжанга белгилүү болуп, ал Алымбекти өлүмдөн ажыратып калган.( 269 сөз)

**Тапшырма:**

1. Эл оозунда сакталып калган кыргыздын акылман кыз-келиндери.
2. Курманжандын коомдук ишмердиги кандайча өнүккөн?
3. Текстке карата өзүңөрдүной пикириңерди билдирип,. чыгармачылык баяндаманы уланткыла.